text: Vi gør det bare selv
  15 april 2012 kl. 13.06
  Hejlsminde trænger til en kærlig overhaling. Det har borgerne besluttet og de har ikke i sinde at vente på kommunens folk. De gør arbejdet selv.
  Den årlige affaldsindsamling er udvidet til også at gælde forskønnelse af de tre landsbyer Hejlsminde, Hejls og Sjølund.
  Borgerne har erkendt at Kolding Kommune ikke har resurserne til at gøre rent og rydde op i alle landsbyer, så derfor gør de det bare selv.
  Søndag stillede 140 frivillige op til at give byen en overhaling.
  